Pembawa capal

Pembawa capal ialah seorang individu yang membawa capal atau sandal ketuanya. Peranan ini wujud dalam pelbagai budaya dan zaman, dengan dokumentasi untuk kali pertamanya dalam Zaman Dinasti Awal Mesir (sekitar abad ke-31 SM).

 Pada zaman purba 

Di Mesir purba, peranan pembawa capal didokumentasikan buat kali pertama dalam sejarah. Seorang pembawa capal digambarkan pada Kepala Gada Narmer, serta pada kedua-dua sisi Palet Narmer, yang mana dia dikenal pasti melalui roset dan belantan sebagai hamba raja.Ancient Egypt Online: Narmer Palette
Berdasarkan tafsiran gambaran-gambaran ini, pembawa capal mungkin merupakan seorang pegawai berpangkat tinggi yang mengiringi firaun pada acara-acara penting.The Narmer PaletteAnalysis of royal sandals in ancient Egypt, Part 1 Selain membawa capal, pembawa capal juga akan membasuh kaki raja.Douglas J. Brewer; The Archaeology of Ancient Egypt: Beyond Pharaohs, p. 86

 Pada zaman pertengahan 

Pembawa capal juga wujud dalam Jepun Feudal, dan merupakan satu kedudukan yang agak berstatus tinggi. Mungkin individu paling terkenal yang memegang peranan ini di Jepun ialah Toyotomi Hideyoshi, pada zaman Sengoku. Berasal daripada latar yang sederhana, sekitar tahun 1557 beliau menyertai suku Oda, yang ketika itu dipimpin oleh Oda Nobunaga, sebagai seorang hamba rendahan.Samurai Archives: Toyotomi Hideyoshi  Beliau kemudian menjadi salah seorang pembawa capal Nobunaga dan hadir dalam Pertempuran Okehazama pada tahun 1560 apabila Nobunaga menewaskan Imagawa Yoshimoto untuk menjadi salah seorang panglima perang paling berkuasa pada zaman Sengoku. Selepas kematian Nobunaga, beliau memperoleh beberapa gelaran tinggi istana imperial termasuk, pada tahun 1585, kedudukan berprestij sebagai kanpaku (pemangku raja).Berry, Mary Elizabeth. (1982). Hideyoshi. Cambridge: Harvard University Press, pp. 168–181

 Rujukan 

Kategori:Pekerjaan usang
Kategori:Capal